Rapla maakond

Rapla maakond ehk Raplamaa on 1. järgu haldusüksus Eestis. 

Raplamaa piirneb põhjas Harju, idas Järva, lõunas Pärnu, läänes Lääne maakonnaga.

Rapla maakonna haldusorganid

Kohalikud omavalitsused

Eesti omavalitsuste haldusreformi tulemusel kuulub Rapla maakonna koosseisu alates 20. oktoobrist 2017 Kehtna vald ning alates 21. oktoobrist 2017 Rapla vald ja Märjamaa vald. Oma haldusterritoriaalse piiri säilitas Kohila vald. Rapla maakonnas on neli omavalitsusüksust (valda):

Kehtna vald – Kohila vald – Märjamaa vald – Rapla vald

Loodus
Raplamaad hõlmab neli Eesti maastikurajooni. Need on Põhja-Eesti lavamaa, Lääne-Eesti madalik, Kõrvemaa ja Pärnu madalik. Suurima osaga jääb Raplamaa Põhja-Eesti lavamaale.

Suurem osa Raplamaast on siluri karbonaatsete kivimite avamusalal, maakonna põhjaosas avaneb ka ordoviitsiumi ladestu.

Maakonna kõrgeim koht on Paluküla Hiiemägi.

Veestik 
Raplamaal asuv tähtsaim veelahe on Paluküla hiiemägi, kust saavad alguse mitme Eesti vesikonna jõed. 
Rapla maakond on Eesti üks karstirohkemaid piirkondi. Tähtsaim karstiala on rahvusvahelise tähtsusega Kuimetsa karstiala.

Järvi on maakonnas vähe.

Rahvastik

Demograafilised näitajad
Arvestuslikult seisuga 1. jaanuar 2009 oli Rapla maakonnas 36 678 elanikku. Neist 47,63% oli mehed ning 52,37% oli naised. Sündimuse üldkordaja oli 11,04‰, suremuse üldkordaja 12,68‰ ja loomulik iive −1,64‰. 93,34% elanikest oli eestlased ja 3,93% venelased. Alaealisi (vanuses 0–14) oli 15,54%, tööealisi (vanuses 15–64) 68,35% ja pensioniealisi (65 ja vanemad) 16,11%. Töötuse määr oli 9,2%. Elanike tihedus oli 12,3 in/km².

Asustusüksused

Rapla maakonnas on 1 linn, 3 alevit, 14 alevikku ja 267 küla.

 Linn Rapla

 Alevid Järvakandi – Kohila – Märjamaa

 Alevikud Aespa – Alu – Eidapere – Hageri – Hagudi – Juuru – Kaerepere – Kaiu – Keava – Kehtna – Kuusiku – Lelle – Prillimäe

 Külad Aandu – Adila – Ahekõnnu – Alaküla – Altküla – Alu-Metsküla – Angerja – Aranküla – Araste – Aravere – Aruküla – Atla – Avaste – Ellamaa – Haakla – Hageri – Hagudi – Haimre – Helda – Hertu – Hiie – Hiietse – Hõreda – Härgla – Iira – Inda – Ingliste – Jaaniveski – Jalase – Jaluse – Juula – Jõeküla – Jõeääre – Jädivere – Järlepa – Kadaka – Kaerepere – Kaguvere – Kaigepere – Kalbu – Kalda – Kalevi – Kangru – Karitsa – Kasti – Kastna – Kasvandu – Kausi – Kehtna-Nurme – Kelba – Kenni – Keo – Keskküla – Kesu (Vigala) – Kiilaspere – Kilgi – Kirna – Kivi-Vigala – Kodila – Kodila-Metsküla – Kohatu – Kohtru – Koigi – Koikse – Kojastu – Koluta – Konnapere – Konuvere – Koogimäe – Koogiste – Kuimetsa – Kuku – Kullimaa – Kumma – Kunsu – Kurevere – Kuusiku-Nõmme – Kõdu – Kõrbja – Kõrgu – Kõrtsuotsa – Kõrvetaguse – Käbiküla (Kehtna) – Käbiküla (Märjamaa) – Kädva – Kändliku – Käriselja – Kärpla – Laeste – Lalli – Lau – Laukna – Lauri – Leevre – Leibre – Lellapere – Lellapere-Nurme – Lestima – Linnaaluste – Lipa – Lipametsa – Lipstu – Loe – Lohu – Lokuta – Lokuta – Loodna – Loone – Luiste – Lungu – Lõiuse – Lõpemetsa – Läti – Lümandu (Kohila) – Lümandu (Märjamaa) – Mahlamäe – Mahtra – Maidla (Märjamaa) – Maidla (Juuru) – Manni – Masti – Metsaääre – Metsaääre – Metsküla – Metsküla – Moka – Mukri – Mõisaaseme – Mõisamaa – Mõraste – Mäliste – Mälivere – Mällu – Männiku – Nadalama – Naistevalla – Napanurga – Naravere – Nurme – Nurtu-Nõlva – Nõlva – Nõmme – Nõmmemetsa – Nõmmeotsa – Nõmmküla – Nääri – Oblu – Oela – Oese – Ohekatku – Ohukotsu – Ohulepa – Ojapere – Ojaäärse – Oola – Orgita – Orguse – Paaduotsa – Pae – Paeküla – Pahkla – Paisumaa – Pajaka – Palamulla – Palase – Palasi – Paljasmaa – Pallika – Paluküla – Pihali – Pirgu – Pukamäe – Purga – Purila – Purku – Põikma – Põlli – Põlliku – Põllu – Põlma – Põrsaku – Päädeva – Päärdu – Pühatu – Rabivere – Raela – Raikküla – Raka – Rangu – Rassiotsa – Reonda – Ridaküla – Riidaku – Ringuta – Risu-Suurküla – Rootsi – Russalu – Rõue – Rääski – Röa – Saarepõllu – Sadala – Saksa – Salutaguse – Saunaküla – Seli – Seli-Nurme – Selja – Sikeldi – Sipa – Sonni – Sooaluste – Sooniste – Soosalu – Sulu – Sulupere – Sutlema – Suurekivi – Suurküla – Sõmeru – Sõtke – Sääla – Tamme – Tamsi – Tapupere – Teenuse – Tiduvere – Tolla – Tolli – Toomja – Tuti – Tõnumaa – Tõrma – Ummaru – Urevere – Urge – Uusküla – Vaguja – Vahakõnnu – Vahastu – Vaimõisa – Valgu – Valli – Valtu – Valtu-Nurme – Vana-Aespa – Vana-Kaiu – Vanamõisa (Märjamaa) – Vanamõisa (Vigala) – Vana-Nurtu – Vana-Vigala – Vankse – Vaopere – Varbola – Vastja – Velise – Velisemõisa – Velise-Nõlva – Veski – Vilivere – Vilta – Võeva – Väljataguse – Vängla – Äherdi – Ülejõe (Märjamaa) – Ülejõe (Rapla)

Majandus
Tööstus on Raplamaal oluline majandusharu. Tööstustoodangu maht üle 20 töötajaga ettevõtetes oli 2005. aastal 1,6...2,1 miljardit krooni. 2006. aasta lõpus käivitati Kohila lähedal suur vineerivabrik.

Sõprussuhted 
Sõprusmaakond on Kaiserslautern Saksamaal Rheinland-Pfalzi liidumaal.

Galerii

Ajalugu 

Rapla maakond hõlmab enamiku Eesti NSV aegse Rapla rajooni alast, mis moodustati ajaloolise Harju maakonna lõunaosast, Lääne maakonna idaosast, Järva maakonna edelaosast ja väiksemast Pärnu maakonna alast.

Rapla maakond moodustati 1. jaanuarist 1990. aastal Rapla rajooni halduspiirides.

22. veebruaril 1995 võeti Riigikogus vastu "Eesti territooriumi haldusjaotuse seadus", millega on sätestatud Eesti haldusjaotus ning haldusjaotuse üksuste piiride ja nimede muutmise kord Eestis. Eesti territooriumi haldusüksuste nimistusse kuulusid Rapla maakonnas:
linnad: Rapla
vallad: Juuru, Järvakandi, Kaiu, Kehtna, Kohila (alev), Kohila, Käru, Loodna, Märjamaa (alev), Märjamaa, Raikküla, Rapla, Vigala vald

2011. aastal oli Rapla maakonnas: Juuru vald, Järvakandi vald, Kaiu vald, Kehtna vald, Kohila vald, Käru vald, Märjamaa vald, Raikküla vald, Rapla vald, Vigala vald.

Eesti omavalitsuste haldusreformi tulemusel kuulub endine Käru vald arvati alates 22. oktoobrist 2017 Järva maakonna Türi valla koosseisu..

Vaata ka
Raplamaa kuldne vapimärk
Raplamaa hõbedane vapimärk
Raplamaa Omavalitsuste Arengufond

Viited

Kirjandus
Eilart, Jaan (vastutav toimetaja) 1976. Rapla rajoonis. Artiklite kogumik. Tallinn: Eesti NSN Teaduste Akadeemia.
Kusmin, Jürgen (koostaja) 2007. Raplamaa pärandkultuurist. Rapla: Eesti Loodusfoto. ISBN 978-9985-830-80-2
Uustalu, Meinhard (1977) 2008. Haimre – Märjamaa piirkonna minevikust. Märjamaa valla Tunatoimkonna toimetised I. Kasti – Märjamaa. ISBN 978-9949-15-656-6

Välislingid

 Rapla maakonna ametlik koduleht
 Rapla maavalitsus
 Rapla maakond statistikaameti piirkondliku statistika portaalis
 Rapla maakonnast eestigiid.ee lehel
 Rapla maakond kaardil

Eesti maakonnad
 Rapla maakond